Opdateret 10.40 Retssagen mod den familiefar fra Øster Hurup, som er tiltalt for at have slået sine to børn ihjel i en bilbrand udenfor Berlin startede tirsdag, og den første retsdag blev en kort affære. Den tiltalte ankom omkring klokken 9.45 til retten, hvor han holdt et stykke papir op foran ansigtet for ikke at blive fotograferet. Men han kom ikke til at afgive forklaring. En dommer er blevet syg, og derfor var det kun anklageskriftet, der blev læst op i retten. I stedet vil sagen fortsætte på et retsmøde den 1. marts. Her vil den tiltalte ifølge sin forsvarer tilstå at have været skyld i sine døtres død. En anden forklaring end den hav afgav i august, hvor han hævdede at bilbranden var en ulykke. - Min klient vil komme med en anden forklaring end efter ulykken. Han vil forklare, at det var hans plan at tage sine døtre med i døden, fordi han var bange for at miste kontakten til dem efter skilsmissen, fortæller den tiltaltes forsvarer, Thomas Arndt.

Opsummering:
På den første retsdag om bilbranden i Berlin fik den tiltalte ikke mulighed for at afgive forklaring.